**Atlétika Diákolimpia® Ügyességi és Váltófutó csapatbajnokság**

**3-4. Kcs.**

**1. A verseny célja:**

* Az atlétika sportág utánpótlás-bázisának szélesítése, az ügyességi versenyszámok népszerűsítése az iskolában.
* Versenyzési lehetőség biztosítása az atlétika sportág versenyszámait készség szinten elsajátító fiatalok részére.
* A legjobbak számára országos versenyen való részvétel biztosítása, hogy sikeresen képviseljék iskolájukat diákversenyen.

**2. A verseny résztvevői:**

* Nemenként a III.-IV. korcsoportba tartozó 2011-2014-ben született tanulók.

**3. Felversenyzés:**

Minden versenyző a saját korcsoportjában indulhat, „felversenyzés” nem lehetséges, kivéve a 2011-ben született tanulók, akik az V-VI. kcs. versenyein indulhatnak, de akkor saját III-IV. korcsoportjuk versenyein nem vehetnek részt. Ugyanakkor az Atlétika Pályabajnokság és az Atlétika Mezei Futóbajnokság versenyein visszaversenyezhetnek saját korcsoportjukba.

**4. A verseny helye, ideje:**

Békéscsaba, Atlétikai Centrum

**2025. szeptember 19. (péntek) 9:00**

1. **Versenyszámok:**

* Magasugrás
* Távolugrás
* Súlylökés (fiúk 4 kg, lányok 3 kg)
* Kislabdahajítás
* 10 x 200 m váltófutás (5 fiú-5 lány, futásrend: lány: 1-3-5-7-9; fiú: 2-4-6-8-10)

1. **Nevezés:** Nevezéseket kizárólag a <https://nevezes.diakolimpia.hu/> lehet megtenni **2025. szeptember 14. (VASÁRNAP éjfél).** Nevezési határidő után nevezni nem lehetséges, azonban csapattag módosítására a verseny napjáig van lehetőség.
2. **Díjazás:**

* Versenyszámonként, nemenként az I.-II.-III. helyezett csapatok érem díjazásban részesülnek.

1. **Egyebek:**

* Csapatlétszám: 5 fő (4 eredménye számít)
* Magasugrásban a versenyzők 6 kísérletet tehetnek, a kezdőmagasságot a versenybíróság a helyszínen határozza meg.
* A többi versenyszámban 3 kísérlet van.
* A III-IV. korcsoportos versenyen a távolugrás 20 cm széles elugrógerendáról történik a születési évtől függetlenül.
* A kislabdahajítás plastoball (12 dkg) kislabdával történik, a gerelyhajítás általános szabályai szerint.
* **Egy versenyző maximum 3 ügyességi számban és a váltóban indulhat.**
* Azok a csapatok/versenyzők, akik nevezési lap és diákigazolvány nélkül vagy hiányos nevezési dokumentumokkal érkeznek, a versenyen nem vehetnek részt.
* Vármegyei versenyen iskolánként és versenyszámonként több csapat is indítható a versenylehetőség biztosítása érdekében.
* Minden egyéb kérdésben, melyre ezen versenykiírás nem tér ki, a Magyar Diáksport Szövetség „Versenyszabályzata” és a MASZ hatályos versenyszabályai érvényesek.
* **Országos döntő: Nyíregyháza, 2025. október 12. (vasárnap)**